ศิริโชค โต้ ณัฏฐ์ชนน จำนนต่อหลักฐาน ไม่กักตัว 14 วัน อย่าโกหก ปชช.
ศิริโชค โต้ ณัฏฐ์ชนน จำนนต่อหลักฐาน ไม่กักตัว 14 วัน ชี้ ส.ส.ต้องรับผิดชอบสังคม อย่าโกหก ปชช. ตอกแสบ เป็น ส.ส.ต้องเป็บแบบอย่าง ไม่อย่างนั้นจะไปขอความร่วมมือปชช.ได้อย่างไรวันที่ 8 เม.ย. นายศิริโชค โสภา อดีต ส.ส.สงขลา พรรคประชาธิปัตย์ โพสต์เฟซบุ๊ก โต้นายณัฏฐ์ชนน ศรีก่อเกื้อ ส.ส.สงขลา พรรคภูมิใจไทย ระบุกล่าวหา นายศิริโชค ว่า ใส่ร้ายทางการเมือง หลังถูกนายศิริโชค เปิดเผยว่า ไม่ได้กักตัว 14 วัน หลังกลับจาก กทม. ว่า ขอให้เป็นครั้งสุดท้าย อย่าโกหกประชาชนอีกเลย หลังจากที่เงียบไปนาน วันนี้คุณณัฏฐ์ชนน ได้ออกมายอมรับความจริง คือ เพิ่งกลับมาจาก กทม. ในวันที่ 27 มี.ค.จำนนต่อหลักฐานและก็ยอมรับอีกว่าไม่ได้กักตัว อ้างว่า แค่ไปงานเดียวที่ตนเองเป็นประธานงานศพ ( ในความเป็นจริงไปอีกหลายงาน ทั้งที่ลงในเฟซบุ๊ก และไม่ได้ลงในเฟซบุ๊ก ทั้งสัมผัสประชาชนโดยที่ใส่หน้ากากและไม่ใส่หน้ากาก) อยากให้เข้าใจคำว่า ใส่ร้าย หมายถึง การเอาข้อมูลที่ไม่เป็นความจริง มากล่าวร้ายกัน แต่คุณณัฏฐ์ชนน ยอมรับเองว่า ข้อมูลที่ผมนำมาแสดงเป็นข้อเท็จจริงทั้งหมด จึงฝากไปถึงคุณณัฏฐ์ชนน ในฐานะที่เคยเป็นผู้ช่วย ส.ส.เก่าของผม อย่าพยายามบิดเบือน ว่า เป็นเรื่องการเมือง มันเป็นเรื่องความปลอดภัยของสังคม จึงทำให้ผมต้องออกเปิดเผยข้อมูลนี้ เพราะการกักตัวเป็นมาตรการที่สกัดกั้นไวรัสโควิด-19 ได้ดีที่สุด และเป็นสิ่งที่ผมรณรงค์มาตลอดการตรวจ คัดกรอง วัดอุณหภูมิ ที่คุณณัฏฐ์ชนน อ้างนั้น ถ้าแก้ไขปัญหาได้จริง รัฐบาลคงไม่ต้องประกาศเคอร์ฟิว ปิดเมืองและกักตัวประชาชน คนที่ติดเชื้อส่วนใหญ่ไม่มีอาการ จึงต้องมีการกักตัว 14 วัน แม้กระทั่งคนที่ไปตรวจ แล้วไม่พบเชื้อโควิด-19 (กรณี รมช.ถาวร เสนเนียม) ก็ยังต้องกักตัว หากมาจากพื้นที่เสี่ยง ไม่เว้นว่า ท่านจะใหญ่แค่ไหน หรือมีตำแหน่งอะไร ในยามวิกฤติเราเรียกร้องความร่วมมือจากประชาชน คนที่เป็น ส.ส. ยิ่งต้องปฏิบัติตนให้เป็นแบบอย่าง เพราะไม่ใช่เรื่องความปลอดภัยส่วนบุคคล แต่เป็นความปลอดภัยของสังคม ถ้าคุณยังทำตัวอยู่เหนือกฎหมายแล้ว ท่านจะไปขอความร่วมมือจากประชาชนได้อย่างไร พวกผมและพรรคประชาธิปัตย์ พร้อมให้ความร่วมมือกับทุกหน่วยงาน ในการแก้ไขปัญหาโรคโควิด-19 แต่เราต้องอยู่บนพื้นฐานความจริง อย่าปกปิดข้อมูล ที่มีผลกระทบต่อความปลอดภัยของสังคม และเมื่อนั้น เราจะก้าวข้ามวิกฤติไปด้วยกัน นายศิริโชค ระบุ
ศิริโชค โต้ ณัฏฐ์ชนน จำนนต่อหลักฐาน ไม่กักตัว 14 วัน ชี้ ส.ส.ต้องรับผิดชอบสังคม อย่าโกหก ปชช. ตอกแสบ เป็นส.ส.ต้องเป็นแบบอย่าง ไม่อย่างนั้นจะไปขอความร่วมมือปชช.ได้อย่างไร 
โควิด-19,ไวรัสโคโรน่า,ไวรัสโคโรนา,ศิริโชค  โสภา,ณัฏฐ์ชนน ศรีก่อเกื้อ,ส.ส.สงขลา,ไม่กักตัว 14 วัน,ข่าวทั่วไป